সাহেব, দিনাজপুর ॥ দিনাজপুর মাধ্যমিক উচ্চ মাধ্যমিক শিক্ষাবোর্ডের নবাগত চেয়ারম্যান প্রফেসর মোঃ আবু বক্কর সিদ্দিককে সংবর্ধনা দিলো সরকারি মাধ্যমিক শিক্ষক সমিতি (বাসমাশিস) দিনাজপুর জেলা শাখার নেতৃবৃন্দ। ৭ ডিসেম্বর বৃহস্পতিবার বালুবাড়ীস্থ দিনাজপুর শিক্ষাবোর্ড কার্যালয়ে সরকারি মাধ্যমিক শিক্ষক সমিতি (বাসমাশিস) জেলা শাখার সভাপতি মোঃ সাইফুদ্দিন ও সাধারন সম্পাদক মোক্তার আহমেদ এর নেতৃত্বে নবাগত চেয়ারম্যানকে ফুলেল সংবর্ধনা দেয়া সংগঠনের নেতৃবৃন্দ। এর পরে সংক্ষিপ্ত আলোচনা সভা অনুষ্ঠিত হয়। এ ছাড়া সংবর্ধনা প্রদান করেন সরকারি মাধ্যমিক শিক্ষক সমিতি (বাসমাশিস) দিনাজপুর জেলা শাখার সাংগঠনিক সম্পাদক সাজাহান সাজু, প্রচার সম্পাদক সাজ্জাদ হোসেন, মহিলা বিষয়ক সম্পাদক সুলতানা ফেরদৌসী, জিলা স্কুল ইউনিটের সভাপতি রৌশন আরা বেগম, সহ শিক্ষক কার্তিক চন্দ্রপাল, কৃষ্ণ কান্ত রায়, মিজানুর রহমান, সামসুল হক, বিমল কুমার, সাজ্জাদুল ইসলাম, দেলোয়ার হোসেনসহ অন্যান্য শিক্ষক বৃন্দ।